CELEX: E2009P0008
Language: fi
Date: 2009-12-02 00:00:00
Title: EFTAn valvontaviranomaisen 2 päivänä joulukuuta 2009 Islantia vastaan nostama kanne (Asia E-8/09)

14.1.2010   
            
            
               FI
            
            
               Euroopan unionin virallinen lehti
            
            
               C 8/26
            
         EFTAn valvontaviranomaisen 2 päivänä joulukuuta 2009 Islantia vastaan nostama kanne
   (Asia E-8/09)
   2010/C 8/09
   EFTAn valvontaviranomainen, Rue Belliard 35, 1040 Bruxelles/Brussel, BELGIQUE/BELGIË, asiamiehinään Xavier Lewis ja Florence Simonetti, nosti 2 päivänä joulukuuta 2009 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1)
            
            
               julistamaan, että jättäessään hyväksymättä Euroopan talousalueesta tehdyn sopimuksen liitteessä II olevan III luvun 5 kohdassa tarkoitetun säädöksen (Euroopan parlamentin ja neuvoston direktiivi 2006/42/EY, annettu 17 päivänä toukokuuta 2006, koneista ja jäsenvaltioiden hissejä koskevan lainsäädännön lähentämisestä annetun direktiivin 95/16/EY muuttamisesta), sellaisena kuin se on mukautettuna ETA-sopimuksen pöytäkirjalla 1, täytäntöön panemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa Islannin tasavalta on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa;
               sekä
            
         
               2)
            
            
               määräämään Islannin tasavallan maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt perusteet:
   
   
               —
            
            
               Asia koskee koneista annetun direktiivin täytäntöönpanon laiminlyöntiä.
            
         
               —
            
            
               EFTAn valvontaviranomainen katsoo, ettei se ole saanut Islannilta mitään tietoa, joka osoittaisi, että koneista annettu direktiivi on saatettu osaksi Islannin lainsäädäntöä, eikä sillä myöskään ole tietoa siitä, että Islanti olisi tehnyt tarvittavat toimenpiteet direktiivin noudattamisen varmistamiseksi.
            
         
               —
            
            
               EFTAn valvontaviranomainen katsoo, että Islannin hallitus ei ole kiistänyt laiminlyöneensä direktiivin noudattamista varten tarvittavien lakien, asetusten ja hallinnollisten järjestelyjen täytäntöönpanoa.